b"\n_START_ARTICLE_\nSelena (pevka)\n_START_SECTION_\nZgodnje \xc5\xbeivljenje\n_START_PARAGRAPH_\nSelena Quintanilla se je rodila v mestni bolni\xc5\xa1nici v Lake Jacksonu, Teksas, Zdru\xc5\xbeene dr\xc5\xbeave Amerike, kot najmlaj\xc5\xa1i otrok mehi\xc5\xa1kega o\xc4\x8deta Abrahama Quintanille ml. in pol-indijanske matere, Marcelle Ofelie Samore, vzgojena pa je bila kot Jehovova pri\xc4\x8da. Ko se je Selena rodila, njeni star\xc5\xa1i niso imeli imena za deklico, saj so star\xc5\xa1em povedali, da bodo imeli fantka in zato je dru\xc5\xbeina Quintanilla izbrala ime\xc2\xa0\xc2\xbbMarc Antony\xc2\xab. V \xc4\x8dasu rojstva je neka mama, ki je pomagala pri rojevanju Selene, dru\xc5\xbeino Quintanilla seznanila z imenom\xc2\xa0\xc2\xbbSelena\xc2\xab. Dru\xc5\xbeina Quintanilla je imela svojo restavracijo, imenovano Papa Gayo's (slovensko Papagaji), ki pa je, ko je imela Selena deset let, propadla._NEWLINE_Dru\xc5\xbeina je kmalu po propadu restavracije bankrotirala, zaradi \xc4\x8desar so jih pregnali iz njihovega doma. Z glasbeno opremo na starem avtobusu so se preselili v Corpus Christi, Teksas. Tam so nastopali vsepovsod, kjer so lahko: na ulicah, porokah, quincea\xc3\xb1erah in sejmih. Njihovo prizadevanje za \xc5\xa1irjenje njihovih imen in talentov se je izpla\xc4\x8dal leta 1985, ko je \xc5\xa1tirinajstletna Selena izdala svoj prvi album v sodelovanju z lokalno zalo\xc5\xbebo._NEWLINE_Seleni je v \xc5\xa1oli \xc5\xa1lo dobro, vendar so, ko je postala popularnej\xc5\xa1a kot glasbena izvajalka, zahtevna potovanja in natrpani urniki za\xc4\x8deli motiti njeno \xc5\xa1olanje. Njen o\xc4\x8de jo je, ko je bila v osmem razredu, izpisal iz \xc5\xa1ole. S svojim izobra\xc5\xbeevanjem je nadaljevala na potovanjih; pri sedemnajstih letih si je prislu\xc5\xbeila diplomo iz srednje \xc5\xa1ole preko organizacije The American School of Correspondence v Chicagu, Illinois.\n_START_SECTION_\nZa\xc4\x8detki\n_START_PARAGRAPH_\nSelena je s petjem pri\xc4\x8dela pri treh letih; ko je dopolnila devet let, je njen o\xc4\x8de ustanovil glasbeno skupino Selena y Los Dinos, kjer je glavne vokale pela ona. Glasbena skupina je sprva nastopala predvsem v restavraciji Selenine dru\xc5\xbeine, Papa Gayo's. Selena je s svojo glasbeno kariero poklicno pri\xc4\x8dela pri \xc5\xa1tirinajstih letih, ko je v sodelovanju z lokalno zalo\xc5\xbebo Corpus Christiju, Teksas leta 1985 izdala svoj prvi glasbeni album. Album v trgovinah ni iz\xc5\xa1el in njen o\xc4\x8de je pokupil vse originalne kopije. Kasneje je ponovno iz\xc5\xa1el leta 1995 pod imenom Mis Primeras Grabaciones. Selena je svoj tretji glasbeni album, Alpha, izdala leta 1986.\n_START_SECTION_\nUspeh\n_START_PARAGRAPH_\nNa podelitvi nagrad Tejano Music Awards leta 1987 je Selena pri \xc5\xa1estnajstih letih prejela nagrado za\xc2\xa0\xc2\xbbnajljub\xc5\xa1o \xc5\xbeensko vokalistko\xc2\xab. Nagrado je v naslednjih sedmih letih osvojila vsaki\xc4\x8d. Leta 1988 je Selena izdala dva glasbena albuma, Preciosa in Dulce Amor. Leta 1989 je Jos\xc3\xa9 Behar, biv\xc5\xa1i vodja zalo\xc5\xbebe Sony Music Latin, s Seleno podpisal pogodbo za zalo\xc5\xbebo Capitol/EMI. Kasneje je dejal, da je s Seleno pogodbo podpisal zato, ker je menil, da je odkril naslednjo Glorio Estefan. Selena je istega leta podpisala pogodbo s podjetjem Coca-Cola in tako postala ena izmed njihovih govornic v Teksasu. Leta 1988 je Selena spoznala glasbenika Chrisa P\xc3\xa9reza, ki je imel tudi sam svojo glasbeno skupino. Dve leti kasneje ga je dru\xc5\xbeina Quintanilla najela za to, da je igral v njihovi glasbeni skupini, in par se je hitro zaljubil. Na za\xc4\x8detku njen o\xc4\x8de ni odobraval njunega razmerja in zato je Chrisa P\xc3\xa9reza odpustil. Nazadnje je sprejel njuno razmerje Selena in Chris P\xc3\xa9rez sta se poro\xc4\x8dila 2. aprila 1992 v Nueces Countyju, Teksas._NEWLINE_Leta 1990 je Selena izdala svoj novi album, Ven Conmigo, za katerega je pesmi v glavnem pisal njen brat, Abraham Quintanilla III. To je bil prvi tejanski album, ki ga je posnela \xc5\xbeenska ustvarjalka in je prejel zlati status. Ob pribli\xc5\xbeno istem \xc4\x8dasu se je medicinska sestra in pevkina obo\xc5\xbeevalka po imenu Yolanda Sald\xc3\xadvar s Seleninim o\xc4\x8detom pogovorila o njeni zamisli kluba obo\xc5\xbeevalcev. Njena \xc5\xbeelja je bila, da bi lahko postala odobrena \xc4\x8dlanica in predsednica kluba; kasneje je postala mened\xc5\xbeerka Seleninih butikov z obla\xc4\x8dili. Selena je svoj naslednji glasbeni album, Entre a Mi Mundo, izdala leta 1992. Selena je zaslovela s pesmimi iz tega albuma, kot je na primer\xc2\xa0\xc2\xbbComo La Flor\xc2\xab. Njen naslednji album, Selena Live!, je leta 1994 prejel nagrado za\xc2\xa0\xc2\xbbnajbolj\xc5\xa1i mehi\xc5\xa1ko-ameri\xc5\xa1ki album leta\xc2\xab\xc2\xa0na 36. podelitvi nagrad Grammy._NEWLINE_Selena je svoj naslednji glasbeni album, imenovan Amor Prohibido, izdala leta 1994. Album je bil nominiran za nagrado Grammy v kategoriji za\xc2\xa0\xc2\xbbnajbolj\xc5\xa1i mehi\xc5\xa1ko-ameri\xc5\xa1ki album leta\xc2\xab. Pevka je pri\xc4\x8dela z oblikovanjem in pridelovanjem linije obla\xc4\x8dil leta 1994 in odprla dva butika z imenom Selena Etc., enega v Corpus Christiju in drugega v San Antoniu, Teksas. Oba sta bila opremljena kot lepotni salon Revija Hispanic Business je poro\xc4\x8dala, da je pevka s temi butiki zaslu\xc5\xbeila ve\xc4\x8d kot pet milijonov $ Selena se je poleg Erika Estrade pojavila v mehi\xc5\xa1ki telenoveli z naslovom Dos Mujeres, Un Camino._NEWLINE_Selena in \xc4\x8dlani njene glasbene skupine so nadaljevali s prejemanjem priznanj: Billboardova organizacija, ki podeljuje nagrade Premio Lo Nuestro Awards, jo je nagradil s \xc5\xa1estimi presti\xc5\xbenimi nagradami, med drugim tudi z nagrado v kategoriji za\xc2\xa0\xc2\xbbnajbolj\xc5\xa1o latino ustvarjalko\xc2\xab\xc2\xa0ter z nagrado v kategoriji za\xc2\xa0\xc2\xbbpesem leta\xc2\xab\xc2\xa0za pesem\xc2\xa0\xc2\xbbComo La Flor\xc2\xab. Podjetje Coca-Cola je pet let za tem, ko je Selena z njimi sklenila pogodbo, za svojo pija\xc4\x8do izdalo spominsko steklenico njej v \xc4\x8dast. Med tem je njen duet z glasbeno skupino Barrio Boyzz,\xc2\xa0\xc2\xbbDonde Quiera Que Est\xc3\xa9s\xc2\xab, zasedel prvo mesto na glasbeni lestvici Billboard Latin Charts. Zaradi tega so Seleno povabili na turnejo po New Yorkju, Argentini, Kolumbiji, Dominikanski Republiki, Puerto Ricu in centralni Ameriki. Zapela je tudi v duetu s salvadorskim pevcem \xc3\x81lvaro Torres, in sicer za pesem\xc2\xa0\xc2\xbbBuenos Amigos.\xc2\xab_NEWLINE_Jeseni leta 1994 je album Amor Prohibido dosegel velik komercialni uspeh v Mehiki, kjer so na dr\xc5\xbeavni lestvici latino uspe\xc5\xa1nic prvo mesto zasedli trije singli iz albuma, s \xc4\x8dimer je album postal uspe\xc5\xa1nej\xc5\xa1i od albuma Mi Tierra Glorie Estefan. Album je prodal 40.000 kopij pozno tistega leta v Zdru\xc5\xbeenih dr\xc5\xbeavah Amerike in 50.000 kopij v Mehiki, zaradi \xc4\x8desar je prejel zlati status. Takrat je Selena za\xc4\x8dela razmi\xc5\xa1ljati, da bi posnela album s pesmimi v angle\xc5\xa1kem jeziku, vendar je med pripravami za nov album nadaljevala s svojo turnejo za promocijo albuma Amor Prohibido. Na\xc4\x8drti za nov album so se pri\xc4\x8deli \xc5\xbee leta 1993, vendar ga niso pri\xc4\x8deli snemati vse do marca 1995._NEWLINE_Leta 1995 se je Selena pojavila v cameo pojavu v romanti\xc4\x8dni komediji Don Juan DeMarco, v kateri so med drugim igrali tudi igralci, kot so Marlon Brando, Johnny Depp in Faye Dunaway; v prvi sceni je zaigrala spremljevalno pevko. Februarja 1995 je Selena izvedla nekaj svojih pesmi na koncertu v Houston Livestock Show and Rodeo v Houstonu, ki ga je obiskalo ve\xc4\x8d kot 65.000 ljudi. Na koncertu so med drugim nastopali tudi country zvezdniki, kot so George Strait, Vince Gill in Reba McEntire. Marca je bila glavna atrakcija na festivalu Calle Ocho Festival v Miamiju, ki ga je obiskalo ve\xc4\x8d kot 100.000 obo\xc5\xbeevalcev. Na\xc4\x8drtovali so tudi, da bo zaigrala eno izmed glavnih vlog v telenoveli, ki naj bi jo produciral Emilio Larrosa. Kljub natrpanemu urniku je Selena ve\xc4\x8dkrat obiskala razli\xc4\x8dne lokalne \xc5\xa1ole, da se je z u\xc4\x8denci pogovorila o pomembnosti izobrazbe. Nekaj svojega \xc4\x8dasa je posvetila tudi dr\xc5\xbeavljanskim organizacijam, kakr\xc5\xa1na je D.A.R.E., in nameravala je organizirati koncert za zbiranje denarja za pomo\xc4\x8d pacientom z AIDSom. Zaradi teh demonstracij sodelovanja s skupnostjo si je pridobila naklonjenost veliko obo\xc5\xbeevalcev. Selena je nameravala svoj album z angle\xc5\xa1kimi pesmimi izdati v poletju leta 1995.\n_START_SECTION_\nSmrt\n_START_PARAGRAPH_\nZgodaj leta 1995 je dru\xc5\xbeina Quintanilla odkrila, da Yolanda Sald\xc3\xadvar poneverja denar iz Seleninega kluba obo\xc5\xbeevalcev, zato so jo nemudoma odpustili. Tri tedne za tem se je Selena strinjala, da se bo z Yolando Sald\xc3\xadvar sre\xc4\x8dala v hotelu Days Inn v Corpus Christiju, Teksas zjutraj 31. marca 1995, da bi pridobila dokumentacijo za davke. Pri hotelu je Selena zahtevala tudi manjkajo\xc4\x8de finan\xc4\x8dne dokumente. Yolanda Sald\xc3\xadvar je odlo\xc5\xbeila predajo, saj je trdila, da so jo v Mehiki posilili. Pevka je Yolando Sald\xc3\xadvar odpeljala do lokalne bolni\xc5\xa1nice, kjer pa zdravniki niso na\xc5\xa1li nobenega dokaza o posilstvu. Yolanda Sald\xc3\xadvar se je vrnila nazaj v hotel, kjer pa je Selena od nje ponovno zahtevala manjkajo\xc4\x8de finan\xc4\x8dne dokumente._NEWLINE_Selena je Yolandi Sald\xc3\xadvar povedala, da ji ne mora ve\xc4\x8d zaupati. Ob 11:49 zjutraj je Yolanda Sald\xc3\xadvar iz svoje torbice povlekla pi\xc5\xa1tolo in jo usmerila v Seleno. Ko se je pevka obrnila in zapustila sobo, jo je nemudoma ustrelila v njeno desno ramo, kjer je krogla predrla arterijo. Hudo ranjena je Selena stekla do recepcije, da bi na\xc5\xa1la pomo\xc4\x8d. Ko je eden izmed uslu\xc5\xbebencev poklical policijo in bolni\xc5\xa1nico, je padla na tla, med tem ko jo je Yolanda Sald\xc3\xadvar \xc5\xa1e naprej lovila in jo zmerjala s\xc2\xa0\xc2\xbbprasico\xc2\xab. Preden je padla na tla je Selena Yolando Sald\xc3\xadvar ozna\xc4\x8dila za svojo napadalko in povedala \xc5\xa1tevilko sobe, kjer jo je ustrelila. Po prihodu bolni\xc4\x8darjev in policije so Seleno odpeljali v lokalno bolni\xc5\xa1nico. Ob 13:05 je dva tedna pred svojim \xc5\xa1tiriindvajsetim rojstnim dnevom umrla zaradi prevelike izgube krvi. Yolanda Sald\xc3\xadvar se je kasneje zaprla v svoj rde\xc4\x8di tovornjak, kjer je s pi\xc5\xa1tolo v levi roki grozila policistom. Po desetih urah se je mirno predala policiji. V tistem \xc4\x8dasu se je pred hotelom \xc5\xbee zbralo na stotine obo\xc5\xbeevalcev in veliko jih je jokalo, ko so policisti odpeljali Yolando Sald\xc3\xadvar.\n_START_SECTION_\nVpliv\n_START_PARAGRAPH_\nSelenina smrt je zelo vplivala na javnost. Velika omre\xc5\xbeja so prekinila televizijske serije in filme, ki so bili na sporedu, da so poro\xc4\x8dala o novici; Tom Brokaw je Seleno ozna\xc4\x8dil za\xc2\xa0\xc2\xbbmehi\xc5\xa1ko Madonno\xc2\xab. Njena smrt je pri\xc5\xa1la na naslovnico revije The New York Times, kjer je pevka kasneje omenjena \xc5\xa1e dva dneva po smrti. Njej v \xc4\x8dast so postavili veliko spomenikov in vigilij in teksa\xc5\xa1ka radijska postaja je neprestano vrtela njeno glasbo. Njenega pogreba se je udele\xc5\xbeilo preko 60.000 \xc5\xbealujo\xc4\x8dih obo\xc5\xbeevalcev, veliko jih je v Zdru\xc5\xbeene dr\xc5\xbeave Amerike pripotovalo tudi iz drugih dr\xc5\xbeav. Med slavnimi osebnostmi, ki so nemudoma telefonirale dru\xc5\xbeini Quintanilla in izrazile so\xc5\xbealje so bili tudi Gloria Estefan, Celia Cruz, Julio Iglesias in Madonna. Revija People je objavila spominsko \xc5\xa1tevilko v \xc4\x8dast Seleni in njeni glasbeni karieri, naslovljeno kot Selena 1971\xe2\x80\x931995, Her Life in Pictures (Selena 1971\xe2\x80\x931995, njeno \xc5\xbeivljenje v slikah). \xc5\xa0tevilka je prodala 145.000 kopij; dva tedna kasneje je revija ponovno izdala \xc5\xa1tevilko, posve\xc4\x8deno Seleni, ki je prodala ve\xc4\x8d kot 600.000 kopij. Nekaj tednov kasneje je Howard Stern zasmehoval Selenin umor in pogreb, se nor\xc4\x8deval iz njenih pogrebnikov in kritiziral njeno glasbo. Napisal je:\xc2\xa0\xc2\xbbTa glasba meni ne pomeni ni\xc4\x8d. Po mojem mnenju imajo Alvin in veveri\xc4\x8dki ve\xc4\x8d du\xc5\xa1e ... \xc5\xa0panci imajo najslab\xc5\xa1i okus za glasbo. Sploh ne prepoznajo, kaj je globoko.\xc2\xab\xc2\xa0Komentarji Howarda Sterna so ogor\xc4\x8dili in razjezili \xc5\xa1pansko skupnost okoli Teksasa. Po tem, ko so vlo\xc5\xbeili nalog za njegovo prijetje zaradi neuravnanega ravnanja, se je Howard Stern v \xc5\xa1pan\xc5\xa1\xc4\x8dini na televiziji opravi\xc4\x8dil za svoje komentarje. Dva tedna po njeni smrti, 12. aprila 1995, je George W. Bush, takratni guverner Teksasa, 16. april, njen rojstni dan, v Teksasu proglasil za\xc2\xa0\xc2\xbbSelenin dan.\xc2\xab Seleno so leta 1995 predstavili v\xc2\xa0\xc2\xbbLatin Music Hall of Fame\xc2\xab._NEWLINE_Tistega poletja je Selenin album, Dreaming of You, ki je vklju\xc4\x8deval pesmi tako v \xc5\xa1panskem kot v angle\xc5\xa1kem jeziku, pristal na prvem mestu glasbene lestvice Billboard 200, s \xc4\x8dimer je Selena postala prva pevka s \xc5\xa1panskimi pesmimi, ki ji je to uspelo. Ker se je album takoj ob izzidu uvrstil na prvo mesto, je postal drugi najvi\xc5\xa1je prvi\xc4\x8d-uvr\xc5\xa1\xc4\x8deni album na tej lestvici, takoj po albumu HIStory Michaela Jacksona. Ob izzidu je album prodal ve\xc4\x8d kot 175.000 kopij, s \xc4\x8dimer je postal najbolje prodajan album \xc5\xbeenske pop ustvarjalke, v prvem letu od izzida pa je prodal 2 milijona kopij izvodov. Album Dreaming of You je v prvem tednu od izzida prodal 33.000 izvodov. Album je tudi zasedel petinsedemdeseto mesto na seznamu BMG-jevih glasbenih klubov, seznamu najbolje prodajanih glasbenih albumov v Zdru\xc5\xbeenih dr\xc5\xbeavah Amerike. Pesem\xc2\xa0\xc2\xbbDreaming of You,\xc2\xab\xc2\xa0je bila v glavnem zaigrana na radijih, ki predvajajo pesmi v angle\xc5\xa1kem jeziku, kasneje pa je dosegla enaindvajseto mesto na glasbeni lestvici Billboard Hot 100. Medtem se pesem\xc2\xa0\xc2\xbbI Could Fall in Love\xc2\xab\xc2\xa0ni uvrstila na lestvico Billboard Hot 100, vendar je zasedla osmo mesto na lestvici Hot 100 Airplay ter se uvrstila med prvih deset pesmi na glasbeni lestvici Adult Contemporary Chart. Pesem\xc2\xa0\xc2\xbbDreaming of You\xc2\xab\xc2\xa0je prejela trikratno platninasto certifikacijo s strani organizacije Recording Industry Association of America. Oktobra 1995 je bila Yolanda Sald\xc3\xadvar v Houstonu, Teksas, obsojena umora prve stopnje, zaradi \xc4\x8desar so jo obsodili na trideset let zapora. Pi\xc5\xa1tola, ki je ubila Seleno, je bila uni\xc4\x8dena in delci so bili odvr\xc5\xbeeni v jezero v Corpus Christiju.\n_START_SECTION_\nZapu\xc5\xa1\xc4\x8dina\n_START_PARAGRAPH_\nJennifer Lopez je igrala Seleno v filmu o njenem \xc5\xbeivljenju. Biografski film, ki ga je re\xc5\xbeiral Gregory Nava, je v glavnem prejel pozitivne ocene s strani javnosti. Ve\xc4\x8d kot 24.000 ljudi je od\xc5\xa1lo na avdicijo za glavno vlogo v filmu. Selenini obo\xc5\xbeevalci so podpirali film in igranje Jennifer Lopez v tem filmu so ji pomagali razviti uspe\xc5\xa1no igralsko kariero. \xc4\x8ceprav je Jennifer Lopez kasneje razvila uspe\xc5\xa1no pop kariero in nekaj let kasneje je bil Selenin glas v vseh pesmih iz filma. Za vlogo je Jennifer Lopez prejela nominacijo za zlati globus v kategoriji za\xc2\xa0\xc2\xbbnajbolj\xc5\xa1o igralko v muzikalu\xc2\xab. Selena je poleg dveh drugih latino ustvarjalcev najbolje prodajana latino ustvarjalka leta 1999._NEWLINE_Stadion Reliant Stadium v Houstonu je 7. aprila 2005 gostil koncert Selena \xc2\xa1VIVE!. Ob deseti obletnici njene smrti se je ve\xc4\x8d kot 65.000 obo\xc5\xbeevalcev udele\xc5\xbeilo koncerta, na katerem so nastopili tudi uspe\xc5\xa1ni glasbeni ustvarjalci Gloria Estefan, Pepe Aguilar, Thal\xc3\xada, Paulina Rubio, Ana B\xc3\xa1rbara, Alejandra Guzm\xc3\xa1n, Ana Gabriel in Fey. Glasbeniki so nastopili z izro\xc4\x8ditvijo Selenine glasbe, tako kot njen brat, A.B. Quintanilla, ki je nastopil z glasbeno skupino, ki je nastopila kot spremljevalna glasbena skupina za Seleno za pesem\xc2\xa0\xc2\xbbBaila Esta Cumbia.\xc2\xab\xc2\xa0Kanal Univision je v \xc5\xbeivo prena\xc5\xa1al koncert Selena \xc2\xa1VIVE!, ki je postala najbolje ocenjena in najbolje gledana oddaja v \xc5\xa1panskem jeziku v zgodovini ameri\xc5\xa1ke televizije. Oddaja, ki je trajala tri ure, je prejela oceno 35,9 s strani organizacije Nielsen. Center ameri\xc5\xa1kih bank v Corpus Christiju v koncertnem avditoriju za 2.526 ljudi, imenovanem Selena Auditorium, njej v spomin._NEWLINE_Pevka in igralka, rojena v Teksasu, Selena Gomez, je bila poimenovana po njej in Gomezova je Seleno ozna\xc4\x8dila za enega izmed ustvarjalcev, ki so zelo vplivali nanjo."